ব্রাহ্মণবাড়িয়ার আখাউড়ায় যথাযোগ্য মর্যাদায় ২৬ মার্চ মহান স্বাধীনতা ও জাতীয় দিবস উদযাপিত হয়েছে। আজ রোববার সকাল সোয়া ৭টায় তোপধ্বনির মাধ্যমে দিবসটির সূচনা হয়। সকাল সাড়ে ৭টায় উপজেলা পরিষদ চত্বরে কেন্দ্রীয় স্মৃতি সৌধে উপজেলা চেয়ারম্যান মুসলিম উদ্দিন, উপজেলা নির্বাহী অফিসার মোহাম্মদ শামছুজ্জামানের নেতৃত্বে পুষ্পস্তবক অর্পন করা হয়। পরে একে পুষ্প স্তবক অর্পন করেন, মুক্তিযোদ্ধা সংসদ, পুলিশ প্রশাসন, উপজেলা আওয়ামীলীগ ও এর সহযোগী সংগঠন, উপজেলা বিএনপি, আখাউড়া পৌরসভা, আখাউড়া প্রেসক্লাবসহ বিভিন্ন রাজনৈতিক, সামাজিক ও সাংস্কৃতিক সংগঠন ও বিভিন্ন শিক্ষা প্রতিষ্ঠান। পরে সকাল সাড়ে আটটায় উপজেলা পরিষদ মাঠে কুচকাওয়াজ অনুষ্ঠিত হয়। সকাল সাড়ে ৯টায় মুক্তিযোদ্ধাদের সংবর্ধনা ও ক্রেস্ট দেয়া হয়। পরে বিভিন্ন শিক্ষা প্রতিষ্ঠানের ছাত্রছাত্রীরা নাচ, গান ও নাটিকা প্রদর্শন করে। এদিকে দিবসটি উপলক্ষে পৌরশহরের সকল সরকারী বেসরকারী প্রতিষ্ঠানে জাতীয় পতাকায় উত্তোলন করা হয়।